  Майя Бывальцева 28-тӥ коньывуонэ Ижкарын Удмуртилэн 2020-тӥ арлы ужрадъёсын дырпусэныз тодматӥзы. Отчы лулчеберетъя, спортъя, сиён-юонъя 64 ужрадъёс пыризы. Та ужрадъёсъя дырпусэн но тодматонэн ми вожвылъяськон бусые пырим но мукет улосвылъёсын туристъёс понна нюръяськом. Милемлы адямиосын-брендъёсын туж удалтӥз. Таяз арын Михаил Тимофеевич Калашников вордскем дырысен 100 ар тырмонэз пусйиськом. Вуоно арын эшшо кӧня ке пусйымон юбилейёс, соос пӧлын Пётр Ильич Чайковскийлэн вордскем дырысеныз 180 ар тырмон, но трос мукет ужрадъёс, кудъёсынызы ми тодматӥськомы Александр Бречалов, Удмуртилэн тӧроезУдмуртилэн кунлык басьтэмез дырысен 100 ар тырмон аре одӥгез тужгес яркыт ужрад луоз Ижкарысь цирк искусствоя калыккуспо фестиваль, со 5-9 южтолэзе ортчоз. Ужрадъёсын дырпусэ искусствоосъя «На Родине П. И. Чайковского» 63-тӥез фестивалез пыртӥзы. 20-тӥ инвожое «Гербер» улосвылкуспо шулдыръяськон ортчоз. Спорт ужрадъёс пӧлын куасэн бызьылонъя Г. А. Кулакова нимо III марафон (21-тӥ южтолэзе), «Калашников Биатлон Фест» (29-тӥ тулыспалэ). 9-23 гудырикошконэ калык лулчеберетъя Брангурт фестиваль ортчоз. Ужрадъёс быдэс элькунын радъяськозы но быдэс дуннелы тодмо кырӟась песянайёслэн вордскем черкогуртазы йылпумъяськозы. Чорыганы яратӥсьёс понна «Вятская чехонь» фестиваль-вожвылъяськон чакламын. Тунсыко луыны кулэ мунчое пыртон устолыкъя «Куинь мунчо» усьтэм чемпионат. Выль ужрадъёс пӧлын: Pelmenrun – «Пельняньлэн дунневыл нуналэз» улсын 1 но 2 миляе бызьылон, Кулакова нимо марафон улсын вань яратӥсьёслэн куасэн бызьылонзы но самолетэз террористъёсын киултонлэсь утем бортпроводницалы Надежда Курченколы сӥзем пробег. Ужрадъёсын дырпусэз Удмуртиысь Туризмъя но ивортодэтъя центрысь (Вадим Сивков нимо урам, 173) дунтэк басьтыны луэ.  2019-тӥ арын 4-тӥ шуркынмонэ «Глазов Арена» йӧ дворецын Удмуртилэн кунлыкезлы 100 ар тырмон арез усьтон ужрад ортчоз Тодэ вайытом, Удмуртилэн ужрадъёсъя дырпусэныз тодматон ужрадэз «Брангуртысь песянайёс» коллектив усьтӥз. Ватсалом, Удмуртиын туризм сярысь кат кутыны малпало. Тегъёс: Туризм Ижкар Удмуртия МихаилКалашников Чайковский фестиваль Удмуртиысьтуризм АлександрБречалов Удмуртилэнкунлыкезлы100ар ГалинаКулакова  